text: Så kom julekalenderen til bacon-elskerne
  15 oktober 2017 kl. 11.35
  Julen nærmer sig, og i år er der mulighed for at få fingrene i en noget speciel julekalender. Her får du hver dag en ny pakke bacon.
  Det lyder som en skør idé, og det er det måske også. Men den er god nok. Hvis du er mere en almindelig begejstret for bacon og samtidig er villige til at betale lidt mere for den, så er Danmarks første bacon-julekalender nu blevet til virkelighed.
  Det er røgeriet Ømands, der har fundet på julekalenderen, der byder på 24 forskellige pakker bacon. Alle med deres helt egen smagsnuance og historie, skriver Ømands på deres hjemmeside.
  Men julekalenderen er heller ikke helt billig. Prisen den er 1.995 kroner, og så skal  interesserede ovenikøbet være hurtige. For den bliver kun produceret i et begrænset antal.
  Ømands er det nye navn for Vilstrup Bacon, der holder til i den lille landsby Sønder Vilstrup ved Haderslev.
  